**УДК 338**

**ҚАЗАҚСТАН РЕСПУБЛИКАСЫНЫҢ ТҰРАҚТЫ ДАМУЫ ЖӘНЕ ЭКОЛОГИЯЛЫҚ ҚАУІПСІЗДІГІ**

**Баймұханова С.Б. э.ғ.д., әл-Фараби атындағы Қазақ ұлттық университеті, Алматы қаласы**

Аннотация: Мақалада еліміздің тұрақты дамуы мен экологиялық қауіпсіздігі қарастырылған

Кілтті сөздер: тұрақты даму, тұжырымдама, экологиялық қауіпсіздік

Аннотация: В статье рассмотрены вопросы устойчивого развития и экологической безопасности страны

Ключевые слова: устойчивое развитие, концепция, экологическая безопасность

Қазіргі кезде адамзат баласын сонау өткен ғасырдан бері ойландырып келе жатқан өзекті мәселелердің бірі экономиканың тұрақты және ұзақ мерзімді даму жолдарын іздестіріп оны енгізу болып табылады. Осыған байланысты экологиялық және қоршаған ортаның қауіпсіздігін қамтамсыз ету мәселелері бүгінгі күні ғаламдық және дүние жүзі проблемаларының біріне айналып отыр. Негізінде тұрақты даму ұғымы ол еліміздегі табиғи қорларды, олардың байлығы мен біртұтастығы толық сақталатындай етіп тиімді пайдалануға бағытталған.

Тұрақты дамуды қамтамасыз етудің негізгі міндеттеріне қоршаған ортаның сапасын тұрақты қамтамасыз ету жатады. Сонымен қатар, еліміздің табиғи ресурстарын пайдалану барысында және қоршаған ортаның қауіпсіздігін қорғауда басқарудың тиімді жүйесін құру, табиғи қорларды тиімді пайдалануды жатқызамыз. Осы міндеттерді орындау нәтижесінде экономикамыздың тұрақты және ұзақ мерзімді дамуына қол жеткіземіз. Тұрақты дамуды қамтамасыз ету құралдарына қаржы ресурстары және оларды пайдалану механизмі, экологияға қауіпсіз техника мен технологияларды пайдалану жатады. Жер бетіндегі тіршілікті қорғау бүкіл адамзаттың бірігуін талап етеді. Тұрақты даму мәселесін шешу үшін, ең қарапайым тәсілі әр адамның экологиялық сауатсыздығын жоюдан бастау керек. Қазіргі кезде экология ерекше маңызға ие. Жер бетінде халық санының өсуі, көптеген елдердің индустриялды дамуы, табиғат ресурстарын пайдалануды еселеп арттырып, адамның табиғатқа әсерін өсіре түсуде. Кейбір елдерде қоршаған ортаның жағдайының нашарлауы соншалық, адамдар денсаулығына кері әсер ете бастады. Осының бәрі қоғамды қоршаған ортаны қорғау мәселесіне ерекше көңіл аударуға, табиғатты сақтау және қалпына келтіру мәселелерімен жақсырақ айналысуға, сондай-ақ оның ресурстарын үнемді пайдалануға итермелейді.

Қазақстан Республикасының экологиялық қауіпсіздігінің концепциясы негізінде тұрақты даму бойынша кеңес құрылып, 2017-2024 жылға дейін тұрақты дамуға көшуге байланысты Концепция қабылданды. Концепцияда ел өмірінің барлық салаларында тұрақтылыққа қол жеткізудің қағидаттары, мақсаттары, міндеттері және негізгі механизмдері қарастырылған. Ол үшін экономикалық, экологиялық, әлеуметтік және саяси даму факторларын біріктіріп, Қазақстан халқының өмір сүру сапасын арттыруға бағытталған біртұтас процесс ретінде қарастыру қажет.

Концепцияның негізгі мақсаты халықтың өмір сүру сапасын арттыру және қолжетімді перспективада елдің бәсекеге қабілеттілігін қамтамасыз ету негізі ретінде Қазақстан Республикасы дамуының экономикалық, әлеуметтік, экологиялық және саяси аспектілерінің теңгеріміне қол жеткізу болып табылады.

Елдің тұрақты дамуы – бұл қазіргі ұрпақтың қажеттіліктерін қанағаттандыратын және болашақ ұрпақтың қажеттіліктерін қанағаттандыру мүмкіндігіне нұқсан келтірмейтін даму.

Қазақстан Республикасының 2050 жылға дейінгі экологиялық қауіпсіздігі Стратегиясы және басқа да маңызды ережелер тұрақты даму жағдайында экологиялық қауіпсіздікті қамтамасыз ету мәселесінің өзектілігін көрсетеді. Еліміздің дамуы ұлттық емес, халықаралық, жаһандық «қауіпсіздік-тұрақтылық». Сондықтан экономикадағы экологиялық қауіпсіздікті қамтамасыз ету факторлары мен оны жүзеге асырудың басым бағыттары қарастырылуы тиіс. Климаттық дағдарыстардың, ауа райының ауытқуларының, техногендік апаттардың салдары бүкіл планетаға қауіп-қатер төндіреді, бұл тұрақты даму мақсаттарына қол жеткізу үшін экологиялық қауіпсіздіктің алдын алудың маңыздылығын көрсетеді. Бұдан «қауіпсіздік-тұрақтылық» критерийін қолдану қажеттілігі туындайды. Сондықтан экономикадағы экологиялық қауіпсіздікті қамтамасыз ету факторлары мен оны жүзеге асырудың басым бағыттары кеңінен зерттеуді талап етеді.

Тұрақты дамудың басты бағыттарына тұтынушылармен өндіріс орындарының тұрақты моделін енгізу, жаңа және экологиялық таза, қауіпсіз, тиімді және энергоүнемді техника мен технологияларды пайдалану, тұрақты дамуда аймақтық мәселелері, тұрғылықты халықтың қоғамдық қауіпсіздігінің деңгейін жоғарлату, шөлейттенумен қарсы күресу үшін одан әрі білім мен ғылымның тұрақты дамуын дұрыс жолға қою, тарихи және мәдени мұраларды сақтау, экологиялық апаттардың адамның денсаулығына әсерін азайту, сапалы таза суға қол жеткізу, радиациялық және биохимиялық қауіпсіздікпен сыртқа шығатын қалдықтарды басқару болып табылады.

Тұрақты дамуға қол жеткізу бағытында Қазақстан Республикасы бірқатар шаралар қабылдады. Қазақстан БҰҰ-ның Тұрақты даму жөніндегі комиссиясының, «Еуропа үшін қоршаған орта» және «Азия үшін қоршаған орта және тұрақты даму» процестерінің, Дүниежүзілік іскерлік кеңесінің өңірлік еуразиялық желісінің мүшесі және белсенді қатысушысы болып табылады.

Қазақстан Республикасы Еуразия континентінің экологиялық тұрақтылығын қамтамасыз етуде ерекше рөл атқарады. Еуропа мен Азия арасындағы саяси, мәдени және экономикалық көпір ретінде Қазақстан континенттегі ландшафттық және экологиялық жүйелерді дамытуда байланыстырушы функциясын атқарады. Қазақстан территориясының көлемі, климаттық жағдайларының әртүрлілігі, еліміздегі су балансының ерекшеліктері бүкіл Еуразия территориясының экологиялық жағдайы Қазақстандағы тұрақтылыққа айтарлықтай тәуелділігін тудырады.

Ел экономикасының дамуы негізінен әлемдік нарықта шикізат бағасының өсуі және айтарлықтай табиғи ресурстардың көлемін пайдалану есебінен туындайды. Көптеген табиғи ресурстардың жоғалуы мен деградациялар орын алуда. Жалпы ішкі өнімнің артуы қоршаған ортаға эмиссиялардың жоғары болуымен қатар жүреді. Еліміздің 75%-ға жуық территориясы экологиялық тұрақсыздану қаупінің жоғарлауына ұшырауда. Әсіресе шөлейттену мәселесі жоғары деңгейде тұр. «Тарихи ластану», қалдықтардың жиналуы, стационарлық және жылжымалы көздерден улы заттардың бөлінуі табиғи ортаның ластануы халықтың денсаулығына қауіп төндіреді.

Қазақстан аймақтарының экономикалық және әлеуметтік жағдайларында да айтарлықтай алшақтық бар. Ел тұрғындарының демографиялық жағдайы мен денсаулық жағдайындағы мәселелер әлі де болса сақталуда, бұл халықтың құқықтық, экономикалық және экологиялық сауаттылығының жеткіліксіз деңгейін көрсетеді.

Осы кедергілерді еңсеру Қазақстан Республикасының тұрақты дамуға көшу жолындағы басты міндет болуы тиіс.

Республикамыздың көптеген аймақтарында экологиялық жағдай қолайсыз ғана емес, сонымен бірге апатты.

Қоршаған ортаны ластайтын және табиғи жүйелердің деградациясын тудыратын негізгі көздер өнеркәсіп, ауыл шаруашылығы, автомобиль көлігі және басқа да антропогендік факторлар болып табылады. Биосфера мен қоршаған ортаның барлық құрамдас бөліктерінің ішінде атмосфера ең сезімтал болып табылады, ол ең алдымен газ тәрізді ғана емес, сонымен қатар сұйық және қатты ластаушы заттарды да қабылдайды.

Көптеген ондаған жылдар ішінде Қазақстанда табиғи ортаны аса жоғары техногендік жүктемелері бар пайдалану жүйесі қалыптасты, бұл қоғамның жұмыс істеуі үшін қажетті табиғи ортаның сапасын сақтау қабілетінің жоғалуына әкеледі.

Қоршаған ортаны қорғау аясындағы мемлекеттiк саясаттың негiздерi Экологиялық қауiпсiздiк концепциясында (1996 ж.) қаланған, онда экологиялық қоршаған орта жүйесі заңнамасын, мемлекеттiк бақылау және сараптама сонымен қатар қоршаған орта мониторингi жүйесiн құрудың экологиялық басымдықтары көрсетiлген. [4-7,10]

Экологиялық қауіпсіздік бағдарламасына сәйкес мемлекетіміздің тұрақты дамуы үшін барлық қоғамдық қатынастардың ғылыми негізделген кешенін, шаруашылық және басқа да қызметтерді жүргізу нормалары мен ережелерін енгізу, қоршаған орта сапасын басқаруды қамтамасыз ететін және табиғи ресурстарды пайдаланудың қолайлы экологиялық шектерін айқындайтын, экологиялық қауіпсіздіктің аймақтық және жергілікті міндеттерін экологиялық қауіптердің алдын алудың жаһандық және ұлттық мақсаттарына бағындыру [5, 6].

Қазақстанның экожүйелері Орталық Азиядағы және жалпы континенттегі биологиялық әртүрлілігімен ерекшеленеді. Өсімдіктер мен жануарлар түрлерінің жойылуы генетикалық деңгейде олардың кейбір түрлерінің жоғалуына және сәйкесінше экожүйелердің өзгеруіне әкеледі. Биологиялық әртүрліліктің нақты жоғалуының негізгі себебі – тіршілік ету ортасының жойылуы және тозуы, негізінен ормандардың жойылуы, топырақ эрозиясы, ішкі және теңіз су айдындарының ластануы. Сонымен қатар Қазақстанға шет елден әкелінетін өсімдіктер мен жануарлар түрлерінің интродукциясы да биологиялық әртүрлі өсімдіктер мен жануарлардың жоғалуының маңызды себебі ретінде анықталып отыр.

Биологиялық әртүрлі өсімдіктер мен жануарларды сақтаудың ең тиімді шарасы ерекше қорғалатын табиғи аумақтарды құру болып табылады. Республиканың ерекше қорғалатын табиғи аумақтарының ауданы 13,5 млн га немесе бүкіл аумақтың 4,9% құрайды, бұл экологиялық тепе-теңдікті сақтау үшін мүлдем жеткіліксіз және ол 10% ды құрайтын әлемдік стандарттардан әлдеқайда төмен [6] .

Сонымен қатар шөлейттену ауқымын және құрғақшылықтың теріс әсерін болдырмауға және азайтуға, тозған жерлер мен топырақ құнарлығын қалпына келтіруге, жерді тұрақты пайдаланудың экономикалық механизмдерін әзірлеуге және енгізуге, жердің сақталуын қамтамасыз етуге бағытталған шөлейттенуге қарсы күрес бағдарламасын әзірлеу және бекіту қажет, немесе ресурстық базаны қалпына келтіру, халықтың экологиялық қауіпсіздігін нығайту, сондай-ақ шөлейттенуге қарсы күрес процесіне жалпы халықты ақпараттандыру және қатысуын қамтамасыз ету [1, 7, 8]

Бағдарламаның негізгі нәтижелері шөлейттену процестерінің алдын алу және жердің тозу ауқымын азайту, шөлейттенуге қарсы күрестің экономикалық механизмдерін енгізу, ауыл шаруашылығы алқаптарының өнімділігін арттыру

Тіршілік үшін қоршаған ортаның, табиғаттың және биосфераның тағы бір өте маңызды, өте қажет табиғи құрамдас бөлігі - су. Негізгі суды ластайтындар өнеркәсіп қалдықтары мен ауыл шаруашылығы болып табылады. Сонымен қатар, судың сапасына әсер етуші диффузды ластаушы көздер – бұл ауылшаруашылығы алқаптарынан шайылып шығатын улы химикаттар мен тыңайтқыштар. Өнеркәсіптік және тұрмыстық ағынды сулар судың сапасын айтарлықтай нашарлатып жарамсыз етеді.

Ел аумағының едәуір бөлігінің сейсмикалық белсенділігі жоғары, ал жер сілкіністерінің қаупі экологиялық тәуекелділік факторларына байланысты. Қоршаған ортада қалыптасқан табиғатты пайдаланудағы шикізат және әр түрлі дақылдар жүйесі, өмір салты және өндіргіш күштерді орналастырудағы экологиялық шектеулер экологиялық аппаты аймақта тұратын халық үшін аймақтағы техногендік әсерден қауіпті экологиялық апаттың жоғарылауына әкелді. Осыған байланысты қоғамдағы әлеуметтік шиеленіс, экологиялық апатты аймақтағы халықтың алаңдаушылығын тудыруда.

Қазақстан Республикасы ұлттық қауіпсіздігінің табиғи-тарихи негізі оның құрамдас бөлігі ретінде экологиялық қауіпсіздік жеке адамдарды қорғау, қоғам және мемлекеттің қоршаған ортаға шамадан тыс антропогендік әсер етуінің салдары сонымен қатар табиғи және өндірістік апаттар дәрежелерімен ангықталады. Экологиялық қауіпсіздікті қамтамасыз етудің негізгі субъектілері мемлекет, сондай-ақ заңды және жеке тұлғалар болып табылады.

Стратегиялық мақсаттарға жету және еліміздің экологиялық қауіпсіздігін сақтау үшін жаһандық серіктестікте, отанымыздың – Жер планетасының тұтастығы мен өзара тәуелді табиғатын мойындай отырып, даму қағидаттарына сәйкес, Қазақстан үшін маңызды ұлттық мүдделерді қорғау қажет.

**Қолданылған әдебиеттер:**

1. Батовская Е.К. Экотоксикологические аспекты загрязнения почв Прикаспийской низменности тяжелымиметаллами. Автореф. дис.канд. биол. наук. - М., 2002. - 24 с.

2. Борликов Г.М., Харин Н.Г., Бананова В.А., Татеиши Р. Опустынивание засушливых земель Прикаспийского региона. Ростов-на-Дону, 2000. С. 90.

3. Виноградов Б.В. Растительные индикаторы и их использование при изучении естественных ресурсов. - М.: изд. Высшая школа, 1964 - 328 с.

4. Воробейчик Е.Л., Садыков О.Ф., Фарафонтов М.Г. Экологическое нормирование техногенных загрязнений наземных экосистем (локальный уровень). Екатеринбург: УИФ Наука, 1994. -280 с.

5. Воронина В.П. Агроклиматический потенциал российского Прикаспия. /Проблемы социально-экономического развития аридных территорий России. М.: Изд-во Современные тетради, 2001. - TI. - С. 138-145.

6. Исабаев Б.М. Состояние биоразнообразия Северо-Восточной части побережья Каспийского моря в условиях разработки нефтяных месторождений: автореф. дис...канд. биол. наук. Оренбург, 2011. 22 с.

7. Курочкина Л.Я. Псаммофильная растительность пустынь Казахстана. -Алма-Ата, 1978.-272 с.

8. Лавренко Е.М. Степи СССР // Растительность СССР. М.; Л.: Изд-во АН СССР, 1940. Т. 2. С. 1 -265.

9. Леви Е.М. Фоновые уровни и круговорот в окружающей среде нефтяных углеводородов: требования к многосреднему мониторингу. / Комплексный глобальный мониторинг окружающей природной среды. Л.: Гидрометеоиздат, 1988. Т. XCV. - 312 с.

10. Закон Республики Казахстан "Об охране окружающей среды" от 15 июля 1997 года.

11. Закон Республики Казахстан "Об особо охраняемых природных территориях" от 15 июля 1997 года.

12. Указ "О недрах и недропользовании" от 27 января 1996 года.